सिविल अस्पताल में बाल रोग विशेषज्ञ की पदस्थापना की जाए
ब्यावरा| विधायक नारायण सिंह पंवार ने विधान सभा क्षेत्र के विकास कार्यों को लेकर विभाग सभा में कई मुद्दे उठाए। इनके अलावा पीजी कॉलेज के लिए बाउंड्रीवाल निर्माण के लिए लाखों रुपए मंजूर करने पर उच्च शिक्षा मंत्री को धन्यवाद ज्ञापित किया। अस्पताल में पदस्थ करें बाल एवं शिशु रोग विशेषज्ञ:-क्षेत्रीय विधायक श्री पंवार ने सिविल अस्पताल ब्यावरा में बाल एवं शिशु रोग विशेषज्ञ के रिक्त पद की पूर्ति के लिए 28 फरवरी को सदन में अपनी मांग रखी। इसमें बताया कि अस्पताल में पद खाली रहने से लोगों को बच्चों के उपचार के लिए भोपाल, इंदौर आदि बड़े शहरों में पहुंचना पड़ता है। सुविधा के लिए अस्पताल में जल्द बाल एवं शिशु रोग विशेषज्ञ की पद स्थापना की जाए। इस पर विधान सभा अध्यक्ष द्वारा लोक स्वास्थ्य एवं परिवार कल्याणमंत्री को आवश्यक कार्यवाही के निर्देश दिए गए हैं।
hin_Deva hin_Deva